|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA**  **PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 15.maijā** | **Nr. GND/2025/330** |
|  | **(ārkārtas sēdes protokols Nr.11; 2.p.)** |

**Par Gulbenes novada pašvaldības īpašumā esošās kustamās mantas – kokmateriālu 246,55 m3 apjomā, pircēja apstiprināšanu**

Gulbenes novada pašvaldības dome 2025.gada 16.aprīlī pieņēma lēmumu Nr. GND/2025/249 “Par kustamās mantas – kokmateriāliem 246,55 m3 apjomā, pirmās izsoles rīkošanu, izsoles noteikumu un sākumcenas apstiprināšanu” (protokols Nr. 9; 4.p.), saskaņā ar kuru nolēma rīkot Gulbenes novada pašvaldības īpašumā esošās kustamās mantas – kokmateriālu 246,55 m3 apjomā, kas atrodas krautuvē nekustamā īpašuma Jaungulbenes pagastā ar nosaukumu “Gulbīšu zemes”, kadastra numurs 5060 005 0141, sastāvā ietilpstošajā zemes vienībā ar kadastra apzīmējumu 50600050135, sortiments: egles zāģbaļķi 6,10 m3, apses zāģbaļķi 56,50 m3, lapu koka taras kluči 145,20 m3, ozola zāģbaļķi 1,80 m3, priedes zāģbaļķi 1,85 m3, bērza finierkluči 11,90 m3 (sortimenta garums 3,20 m), bērza finierkluči 23,20 m3 (sortimenta garums 4,70 m), (turpmāk – Kustamā manta) pirmo mutisko izsoli ar augšupejošu soli, apstiprināt izsoles noteikumus un nosacīto cenu.

2025.gada 8.maijā tika rīkota Gulbenes novada pašvaldības kustamās mantas – kokmateriāliem 246,55 m3 apjomā, pirmā izsole, kurā piedalījās viens pretendents. Sabiedrība ar ierobežotu atbildību “VALMET LAT”, reģistrācijas numurs 40003385949, juridiskā adrese “Kartona Fabrika 2”, Gaujasrēveļi, Rankas pagasts, Gulbenes novads, LV-4416, par augstāk nosolīto cenu 17054,95 EUR (septiņpadsmit tūkstoši piecdesmit četri *euro* deviņdesmit pieci centi) ir ieguvusi tiesības pirkt kustamo mantu.

Pašvaldību likuma 10.panta pirmās daļas 17.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto, savukārt šā likuma 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto kustamo mantu – nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2025.gada 14.maijā ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; kustamās mantas pirkuma līgumu atvasinātas publiskas personas vārdā paraksta publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, Gulbenes novada pašvaldības īpašuma novērtēšanas un izsoļu komisijas 2025.gada 8.maija Gulbenes novada pašvaldības kustamās mantas – kokmateriālu 246,55 m3 apjomā, izsoles gaitas protokolu Nr. GND/2.7.4/25/23, atklāti balsojot: ar 11 balsīm "Par" (Ainārs Brezinskis, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības īpašumā esošās kustamās mantas – kokmateriālu 246,55 m3 apjomā, kas atrodas krautuvē nekustamā īpašuma Jaungulbenes pagastā ar nosaukumu “Gulbīšu zemes”, kadastra numurs 5060 005 0141, sastāvā ietilpstošajā zemes vienībā ar kadastra apzīmējumu 50600050135, sortiments: egles zāģbaļķi 6,10 m3, apses zāģbaļķi 56,50 m3, lapu koka taras kluči 145,20 m3, ozola zāģbaļķi 1,80 m3, priedes zāģbaļķi 1,85 m3, bērza finierkluči 11,90 m3 (sortimenta garums 3,20 m), bērza finierkluči 23,20 m3 (sortimenta garums 4,70 m), 2025.gada 8.maijā notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt kustamās mantas pirkuma līgumu ar Sabiedrība ar ierobežotu atbildību “VALMET LAT”, reģistrācijas numurs 40003385949, juridiskā adrese “Kartona Fabrika 2”, Gaujasrēveļi, Rankas pagasts, Gulbenes novads, LV-4416, par šā lēmuma 1.punktā minētā kustamās mantas pārdošanu par nosolīto cenu 17054,95 EUR (septiņpadsmit tūkstoši piecdesmit četri *euro* deviņdesmit pieci centi).

3. Par lēmuma 2.punkta izpildes organizēšanu atbildīga Gulbenes novada pašvaldības īpašuma novērtēšanas un izsoļu komisija.

Gulbenes novada pašvaldības domes priekšsēdētājs A.Caunītis